Kookkuns: Gebraaide chorizo
Chorizo wors is deesdae by meeste supermarkte beskikbaar. Hierdie resep is vir 600 g wors.
Sny die wors in stukke van so ’n ½ sentimeter.
Verhit ’n pan en braai die wors daarin tot dit bros is.
Verwyder die wors en gooi enige vet af wat in die pan is.
Verhit 2 eetlepels olyfolie en roer 2 fyngedrukte knoffelhuisies en ’n ½ koppie fyngekapte, vars pietersielie daarin vir 1 minuut.
Roer die wors by.
Bedien sodra die wors weer warm is.
op 12/11/2017 02:45:00 pm
Sleutelwoorde: Peuselhappie , Spaans , Vleis